ddrg/super_eurlex huggingface dataset:
(7)

Ifølge de oplysninger, de nederlandske myndigheder indgav i oktober 2009, forventes Nederlandenes offentlige underskud at nå op på 4,8 % af BNP i 2009, hvilket således er over og ikke tæt på referenceværdien på 3 % af BNP. Den forventede overskridelse af referenceværdien kan betegnes som exceptionel i traktatens og stabilitets- og vækstpagtens forstand. Navnlig er den resultatet af et alvorligt økonomisk tilbageslag i traktatens og stabilitets- og vækstpagtens forstand. I Kommissionens prognose fra efteråret 2009 forventes Nederlandenes BNP i 2009 at falde med 4,5 % og kun at stige med ¼ % i 2010. Endvidere kan den forventede overskridelse af referenceværdien, også med udgangspunkt i Kommissionens prognose fra efteråret 2009, ikke anses for midlertidig, eftersom det offentlige underskud forventes at stige fra 4,7 % af BNP i 2009 til 6,1 % af BNP i 2010 og til 5,6 % af BNP i 2011 på grundlag af den sædvanlige antagelse om en uændret politik. Traktatens underskudskriterium er ikke opfyldt.
(7)

Ifølge de oplysninger, de tjekkiske myndigheder indsendte i oktober 2009, forventes det offentlige underskud i Tjekkiet at nå op på 6,6 % af BNP i 2009 og således ligge over og ikke tæt på referenceværdien på 3 % af BNP. Med udgangspunkt i Kommissionens prognose fra efteråret 2009 kan den forventede overskridelse af referenceværdien betegnes som exceptionel i traktatens og stabilitets- og vækstpagtens forstand. Navnlig er den resultatet af bl.a. et alvorligt økonomisk tilbageslag i traktatens og stabilitets- og vækstpagtens forstand. I henhold til Kommissionen prognose fra efteråret 2009 forventes det reale BNP at falde med 4,8 % i 2009 sammenlignet med den positive vækst på 2,5 % i 2008, navnlig som en konsekvens af den globale økonomiske krise. Det samlede underskud begyndte først at vokse i 2008, men den strukturelle forværring indtrådte allerede i de økonomisk gode tider. Desuden kan den forventede overskridelse af referenceværdien ikke anses for midlertidig, da Kommissionens prognose fra efteråret 2009 forudser, at det offentlige underskud vil nå op på 5,5 % af BNP i 2010 og, på grundlag af antagelsen om uændret politik, 5,7 % af BNP i 2011. I prognosen tages der hensyn til effekten af de kriseforanstaltninger, der stadig vil være på plads i 2010 (to foranstaltninger, der modsvarer ca. 0,7 % af BNP, er permanente foranstaltninger), og den finanspolitiske konsolideringspakke for 2010, der blev vedtaget af de tjekkiske myndigheder i oktober 2009. Traktatens underskudskriterium er ikke overholdt.
(7)

Ifølge de oplysninger, som de østrigske myndigheder indsendte i oktober 2009, forventes det offentlige underskud i Østrig at nå op på 3,9 % af BNP i 2009 og således fortsat at ligge over og ikke tæt på referenceværdien på 3 % af BNP. Med udgangspunkt i Kommissionens prognose fra efteråret 2009 kan den forventede overskridelse af referenceværdien betegnes som exceptionel i traktatens og stabilitets- og vækstpagtens forstand. Navnlig er den resultatet af et alvorligt økonomisk tilbageslag i traktatens og stabilitets- og vækstpagtens forstand. Ifølge Kommissionens prognose fra efteråret 2009 forventes Østrigs reale BNP at falde med hele 3,7 % i 2009. Recessionen afspejler den kraftige nedgang i private investeringer og udenrigshandel i den eksportorienterede fremstillingssektor som følge af den finansielle krise og den globale afmatning, navnlig de væsentligt ringere udsigter til vækst hos de vigtigste handelspartnere (euroområdet samt Central- og Østeuropa). Desuden kan den forventede overskridelse af referenceværdien ikke betegnes som midlertidig. Ifølge Kommissionens prognose fra efteråret 2009, hvor der er taget hensyn til de skattemæssige foranstaltninger, der er indført i årets løb, vil underskuddet vokse til 5,5 % af BNP i 2010 og 5,3 % i 2011 under antagelse af uændret politik. Underskudskriteriet i traktaten er ikke overholdt.
(1)

Det er afgørende, at det sikres, at Den Europæiske Fødevaresikkerhedsautoritet (i det følgende benævnt »EFSA«) er uafhængig, at den besidder en høj videnskabelig standard, samt at den er gennemsigtig og effektiv. Samarbejde med medlemsstaterne er også uomgængeligt nødvendigt.
(5)

Bekræftelsen af, at dossiererne er fuldstændige, er en forudsætning for, at der kan foretages en grundig behandling af dem, og for at medlemsstaterne foreløbigt kan godkende plantebeskyttelsesmidler, der indeholder de pågældende aktivstoffer, for en periode på højst tre år, samtidig med at betingelserne i artikel 8, stk. 1, i direktiv 91/414/EØF, navnlig kravet om, at der skal foretages en grundig vurdering af aktivstofferne og plantebeskyttelsesmidlet ud fra direktivets krav, opfyldes.
(2)

Bekræftelsen af, at dossieret er fuldstændigt, er en forudsætning for, at der kan foretages en grundig behandling af det, og at medlemsstaterne foreløbigt kan godkende plantebeskyttelsesmidler, der indeholder det pågældende aktivstof, for en periode på højst tre år, samtidig med at betingelserne i artikel 8, stk. 1, i direktiv 91/414/EØF, navnlig kravet om, at der skal foretages en grundig vurdering af aktivstoffet og plantebeskyttelsesmidler ud fra direktivets krav, opfyldes.
(6)

Det bør dog tillades, at sendinger af fersk kød af vildtlevende svin samt tilberedt kød og kødprodukter bestående af eller indeholdende sådant kød, sendes fra disse områder til andre områder, der ikke er angivet i bilaget til beslutning 2008/855/EF, forudsat at der gennemføres virologiske undersøgelser i overensstemmelse med beslutning 2002/106/EF, at resultaterne af disse undersøgelser er negative, og at de kompetente veterinærmyndigheder på bestemmelsesstedet har givet forhåndsgodkendelse.
(1)

I medfør af artikel 9, stk. 2, i Rådets afgørelse 2010/330/FUSP bemyndiges Den Udenrigs- og Sikkerhedspolitiske Komité (PSC) til i overensstemmelse med traktatens artikel 38 at træffe de relevante afgørelser med henblik på den politiske kontrol med og den strategiske ledelse af Den Europæiske Unions integrerede retsstatsmission for Irak (i det følgende benævnt »EUJUST LEX-Irak«), herunder især at træffe afgørelse om udnævnelse af en missionschef.
(6)

I En »Small Business Act« for Europa (3) og i Tredje strategiske gennemgang af programmet for bedre lovgivning i Den Europæiske Union (4) forpligter Europa-Kommissionen sig til at sætte sig som mål at øge forudsigeligheden og hjælpe erhvervslivet med at forberede sig på ændringer af lovgivningen. En konkret foranstaltning til at nå dette mål er at indføre et særligt system for fælles ikrafttrædelsesdatoer, så det så vidt muligt sikres, at datoen for anvendelse af lovgivning, der berører erhvervslivet, svarer til visse faste datoer i løbet af året. Det bør der tages hensyn til, når datoen for anvendelse af denne afgørelse fastsættes.
(11)

Da der ikke findes særlige EU-standarder for testning for EIA, bør der henvises til det relevante kapitel i »Manual of Diagnostic Tests and Vaccines for Terrestrial Animals 2009« fra Verdensorganisationen for Dyresundhed (OIE). Dette kapitel, som i den nuværende udgave er kapitel 2.5.6, foreskriver anvendelse af agar-gel-immunodiffusion (AGID) til påvisning af EIA hos heste, som er en præcis og pålidelig test, undtagen under visse omstændigheder, som er specificeret i OIE's manual. I denne afgørelse bør det derfor fastsættes, at der skal foretages to AGID-test for EIA med negative resultater for at kompensere for denne tests begrænsninger.
(1)

I henhold til artikel 8, stk. 1, i fælles aktion 2008/112/FUSP har Rådet i overensstemmelse med traktatens artikel 38 bemyndiget Den Udenrigs- og Sikkerhedspolitiske Komité (i det følgende benævnt »PSC«) til at træffe de relevante afgørelser med henblik på at udøve den politiske kontrol med og den strategiske ledelse af missionen EU SSR GUINEA-BISSAU, herunder afgørelsen om at udnævne en missionschef.
(2)

Alle udviklingslande, der ønskede at benytte sig af den særlige ansporende ordning fra den 1. juli 2010, skulle indgive en anmodning herom senest den 30. april 2010 med udførlige oplysninger om ratificeringen af de relevante konventioner, samt de retsforskrifter og foranstaltninger, der er vedtaget til effektivt at gennemføre konventionernes bestemmelser, og et tilsagn om at acceptere og i fuldt omfang efterkomme de overvågnings- og kontrolmekanismer, der er omhandlet i de pågældende konventioner og hertil knyttede instrumenter. For at anmodningen kan imødekommes, skal landet endvidere betragtes som et sårbart land, jf. artikel 8, stk. 2, i forordning (EF) nr. 732/2008.
(4)

Brasilien meddelte i april 2010 Verdensorganisationen for Dyresundhed (OIE), at der var bekræftet et tilfælde af snive i en hest i Distrito Federal. Eftersom Distrito Federal ikke længere er fri for snive, bør bilag I til beslutning 2004/211/EF ændres for at angive, at import til Unionen af dyr af hestefamilien samt sæd, æg og embryoner fra dyr af hestefamilien ikke længere er tilladt fra dette område.
For at undgå en eventuel afbrydelse af samhandelen bør der fastsættes en overgangsperiode for sendinger af akvakulturprodukter fra Gambia og honning fra Indien, der blev afsendt til Unionen inden datoen for anvendelse af denne afgørelse. Det er ikke nødvendigt at fastsætte en sådan overgangsordning for mejeriprodukter fra Indien, da der ikke for øjeblikket importeres sådanne produkter fra Indien til Den Europæiske Union, eftersom der ikke er fastlagt en liste over virksomheder i Indien, der fremstiller mejeriprodukter, og hvorfra det er tilladt at importere mejeriprodukter.
(2)

EU's øverstbefalende for operationen har henstillet, at generalløjtnant Leandro DE VICENTI, stabschef for den fælles styrkekommandos hovedkvarter i Napoli, udnævnes til chef for EU-kommandoelementet i Napoli for Den Europæiske Unions militæroperation i Bosnien-Hercegovina.
8.

Artikel 18 affattes således: »Artikel 18 Videregivelse af klassificerede informationer 1. Den højtstående repræsentant bemyndiges hermed til at videregive EU's klassificerede informationer og dokumenter, der er fremstillet med henblik på EULEX KOSOVO, til De Forenede Nationer, NATO/KFOR og andre tredjeparter, der er tilknyttet denne fælles aktion, op til den klassifikationsgrad, der er relevant for hver af dem, og i overensstemmelse med afgørelse 2001/264/EF. Der udarbejdes lokale tekniske ordninger for at lette dette. 2. Den højtstående repræsentant har, hvis der er et specifikt og umiddelbart operativt behov derfor, også bemyndigelse til under iagttagelse af afgørelse 2001/264/EF at videregive EU's klassificerede informationer og dokumenter til og med klassifikationsgraden »RESTREINT UE«, der er udarbejdet med henblik på EULEX KOSOVO, til de lokale kompetente myndigheder i Kosovo. I alle andre tilfælde videregives sådanne informationer og dokumenter til de kompetente lokale myndigheder efter de procedurer, der svarer til samarbejdsniveauet mellem disse myndigheder og EU. 3. Den højtstående repræsentant bemyndiges hermed til at videregive EU's ikke-klassificerede dokumenter vedrørende Rådets forhandlinger om EULEX KOSOVO, som i henhold til artikel 6, stk. 1, i Rådets forretningsorde (5), er omfattet af tavshedspligt, til De Forenede Nationer, NATO/KFOR og andre associerede tredjeparter, der er tilknyttet denne fælles aktion, og til de relevante lokale myndigheder.
(7)

På grundlag af EFSA’s udtalelse synes der ikke at være behov for særlige mærkningsbestemmelser for fødevarer, fødevareingredienser og foder, der indeholder, består af eller er fremstillet af MON89034xNK603-majs, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003. For at sikre, at anvendelsen af produkterne holdes inden for rammerne af den tilladelse, der gives ved nærværende afgørelse, bør foder og andre produkter end fødevarer og foder, der indeholder eller består af den GMO, der ansøges om tilladelse for, dog forsynes med supplerende mærkning, hvoraf det klart fremgår, at de pågældende produkter ikke må anvendes til dyrkning.
2)

Følgende artikler indsættes: »Artikel 7a 1. Når De Forenede Nationers Sikkerhedsråd eller sanktionskomitéen opfører en person eller enhed på listen, medtager Rådet den pågældende person eller enhed på listen i bilaget. Rådet underretter den pågældende person eller enhed om sin afgørelse, herunder om begrundelsen for opførelsen, enten direkte, hvis adressen er kendt, eller ved offentliggørelse af en bekendtgørelse, og giver personen eller enheden mulighed for at fremsætte bemærkninger. 2. Når der fremsættes bemærkninger eller forelægges væsentlig ny dokumentation, tager Rådet sin afgørelse op til fornyet overvejelse og underretter den pågældende person eller enhed herom. Artikel 7b 1. Bilaget indeholder De Forenede Nationers Sikkerhedsråds eller sanktionskomitéens begrundelse for at opføre personerne og enhederne på listen. 2. Bilaget indeholder også de oplysninger, som er tilgængelige, og som stilles til rådighed af De Forenede Nationers Sikkerhedsråd eller af sanktionskomitéen, og som er nødvendige for at identificere de pågældende personer eller enheder. For så vidt angår personer kan sådanne oplysninger omfatte navne med tilhørende aliaser, fødselsdato og fødested, nationalitet, pas- og identitetskortnumre, køn, adresse, hvis denne er kendt, og funktion eller erhverv. For så vidt angår enheder kan sådanne oplysninger omfatte navne, registreringssted og -dato, registreringsnummer og forretningssted. Bilaget indeholder også den dato, hvor De Forenede Nationers Sikkerhedsråd eller sanktionskomitéen har foretaget udpegelsen.«.
(4)

I 2005 blev stabilitets- og vækstpagten ændret for at gøre den mere virkningsfuld og styrke dens økonomiske fundament samt sikre de offentlige finansers holdbarhed på lang sigt. Ændringen tjente til at sikre, at der især blev taget fuldt ud hensyn til den økonomiske og budgetmæssige situation i alle faser af proceduren i forbindelse med uforholdsmæssigt store underskud. På den måde udgør stabilitets- og vækstpagten den ramme, der kan benyttes som støtte for offentlige politikker, med henblik på en hurtig tilbagevenden til sunde offentlige finanser under hensyntagen til den økonomiske situation.
(7)

Ifølge de oplysninger, som de finske myndigheder indberettede i april 2010, forventes det offentlige underskud i Finland at blive på 4,1 % af BNP i 2010 og således overskride referenceværdien på 3 % af BNP. Selv om det tredje tillægsbudget, som Finansministeriet forelagde for Parlamentet den 14. maj 2010, tyder på, at skatteindtægterne i 2010 kunne vise sig at være højere end forventet, har dette ikke officielt ændret underskudsmålet. Det forventede underskud ligger ikke tæt på referenceværdien på 3 % af BNP, men den forventede overskridelse af referenceværdien kan betegnes som exceptionel i traktatens og stabilitets- og vækstpagtens forstand. Den skyldes især et alvorligt økonomisk tilbageslag i traktatens og stabilitets- og vækstpagtens forstand. Endvidere kan den forventede overskridelse af referenceværdien betegnes som midlertidig. I henhold til Kommissionens tjenestegrenes prognose fra foråret 2010 vil underskuddet falde til under referenceværdien i 2011, forudsat at det forventede økonomiske opsving får fodfæste. Traktatens underskudskriterium er ikke opfyldt.
(1)

Der bør i henhold til direktiv 2004/49/EF gradvist indføres fælles sikkerhedsmål for at sikre, at der opretholdes et højt sikkerhedsniveau, og at niveauet forbedres, når det er nødvendigt og praktisk muligt. De bør give mulighed for at vurdere sikkerhedsniveauet og operatørernes indsats på sikkerhedsområdet både på EU-niveau og i medlemsstaterne.
(4)

I 2005 blev stabilitets- og vækstpagten ændret for at gøre den mere virkningsfuld og styrke dens økonomiske fundament samt sikre de offentlige finansers holdbarhed på lang sigt. Ændringen tjente især til at sikre, at der blev taget fuldt ud hensyn til den økonomiske og budgetmæssige situation i alle faser af proceduren i forbindelse med uforholdsmæssigt store underskud. På den måde udgør stabilitets- og vækstpagten den ramme, der kan benyttes som støtte for offentlige politikker, med henblik på en hurtig tilbagevenden til sunde offentlige finanser under hensyntagen til den økonomiske situation.
(27)

Heroverfor bør det understreges, at den solidariske hæftelse, som godkendtes af alle parterne i tilsagnsaftalen, var en grundlæggende forudsætning for Kommissionens godtagelse af tilsagnet. Kommissionen har på denne baggrund og i lyset af de alvorlige og vedvarende misligholdelser af tilsagnet pligt til øjeblikkeligt at trække sin godtagelse tilbage.
(5)

Italien har også anmodet om, at angivelserne vedrørende denne medlemsstat ændres i listen over regioner i medlemsstaterne, der anerkendes som værende officielt frie for brucellose (B. melitensis), i bilag II til beslutning 93/52/EØF. Den nuværende administrative opdeling af Italien betyder, at regionen Trentino-Alto Adige er delt i to separate regioner, nemlig provinsen Bolzano og provinsen Trento. Regionen Sardegna er opdelt i otte provinser. Dertil kommer, at alle provinserne i regionerne Lombardia, Piemonte, Toscana, Sardegna og Umbria allerede er blevet anerkendt som værende officielt frie for brucellose (B. melitensis), og derfor bør regionerne i deres helhed anerkendes som værende officielt frie for den pågældende sygdom.
(6)

Rådet har konkluderet, at med undtagelse af de grupper, der er omhandlet i betragtning 5, har de andre personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på, været involveret i terrorhandlinger som omhandlet i artikel 1, stk. 2 og 3, i fælles holdning 2001/931/FUSP, at der er truffet en afgørelse for så vidt angår disse af en kompetent myndighed som omhandlet i artikel 1, stk. 4, i nævnte fælles holdning, og at de fortsat skal være omfattet af de deri fastsatte specifikke restriktive foranstaltninger.
(7)

Derfor har Kommissionen medregnet følgende kvotemængder for at fastsætte den samlede EU-kvotemængde, der skal udstedes for 2013: — kvoter, der er eller vil blive tildelt til anlæg, der har været omfattet af EU's emissionshandelsordning siden 2008 — kvoter, der er eller vil blive bortauktioneret eller solgt som led i EU's emissionshandelsordning i perioden 2008-2012, og som er anført i medlemsstaternes relevante nationale tildelingstabeller til det formål — kvoter, der er tildelt nytilkomne fra medlemsstaternes nationale reserve for nytilkomne fra 1. januar 2008 til 30. april 2010 — kvoter, der ikke er tildelt nytilkomne fra medlemsstaternes nationale reserve for nytilkomne, hvis den pågældende medlemsstat ved national lovgivning, eller, hvis der endnu ikke findes en sådan national lovgivning, ved behørige tilkendegivelser i sin nationale tildelingsplan har bestemt, at kvoter fra reserven for nytilkomne, der ikke er tildelt nytilkomne inden udgangen af perioden 2008-2012, vil blive bortauktioneret eller solgt.
DA Den Europæiske Unions Tidende L 173/73

KOMMISSIONENS AFGØRELSE

af 7. juli 2010

om fritagelse af Estland for visse forpligtelser til at anvende Rådets direktiv 66/402/EØF og 2002/57/EF for så vidt angår Avena strigosa Schreb., Brassica nigra (L.) Koch og Helianthus annuus L.

(meddelt under nummer K(2010) 4526)

(Kun den estiske udgave er autentisk)

(EØS-relevant tekst)

(2010/377/EU)

EUROPA–KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 66/402/EØF af 14. juni 1966 om handel med sædekorn (1), særlig artikel 23a,

under henvisning til Rådets direktiv 2002/57/EF af 13. juni 2002 om handel med frø af olie- og spindplanter (2), særlig artikel 28,

under henvisning til anmodning fra Estland, og

ud fra følgende betragtninger:

(1) Der er i direktiv 66/402/EØF og 2002/57/EF fastsat visse bestemmelser om handel med sædekorn og frø af olie- og spindplanter. I disse direktiver fastsættes endvidere, at medlemsstater på visse betingelser helt eller delvis kan fritages for forpligtelsen til at anvende disse direktiver for så vidt angår visse arter.

(2) Estland har anmodet om fritagelse for sine forpligtelser for så vidt angår Avena strigosa Schreb., Brassica nigra (L.) Koch og Helianthus annuus L.

(3) Frø af Avena strigosa Schreb, Brassica nigra (L.) Koch og Helianthus annuus L. opformeres eller afsættes normalt ikke i Estland. Desuden er den økonomiske betydning af disse frø ikke stor i nævnte medlemsstat.

(4) Så længe disse betingelser stadig gælder, bør Estland derfor fritages for forpligtelsen til at anvende direktiv 66/402/EØF og 2002/57/EF på de pågældende arter.

(5) Foranstaltningerne i denne afgørelse er i overensstemmelse med udtalelse fra Den Stående Komité for Frø- og Plantemateriale henhørende under Landbrug, Havebrug og Skovbrug —

VEDTAGET DENNE AFGØRELSE:

Artikel 1

Estland fritages for forpligtelsen til at anvende direktiv 66/402/EØF, med undtagelse af artikel 14, stk. 1, for arten Avena strigosa Schreb.

Artikel 2

Estland fritages for forpligtelsen til at anvende direktiv 2002/57/EF, med undtagelse af artikel 17, for arten Brassica nigra (L.) Koch og Helianthus annuus L.

Artikel 3

Denne afgørelse er rettet til Republikken Estland.

Udfærdiget i Bruxelles, den 7. juli 2010. På Kommissionens vegne John DALLI Medlem af Kommissionen

(1) EFT 125 af 11.7.1966, s. 2309/66.

(2) EFT L 193 af 20.7.2002, s. 74.
(6)

Kommissionen har offentliggjort en meddelelse til virksomheder, der har til hensigt at importere eller eksportere kontrollerede stoffer, der nedbryder ozonlaget, til eller fra EU i 2010, og virksomheder, der har til hensigt at anmode om en kvote for 2010 for disse stoffer til væsentlige laboratorie- og analyseformål (2), og har modtaget erklæringer om, hvilke stoffer virksomhederne har til hensigt at anvende til disse formål for 2009.